หุ้นอสังหาฯเด่นเก็งธปท.ไม่ขึ้นดอกเบี้ย
ตลาดหุ้นเช้าวันนี้ หุ้นอสังหาฯเด่น เก็งธปท.ไม่ขึ้นดอกเบี้ย
16 ก.ย. 2553

ตลาดหุ้นเช้าวันนี้ หุ้นอสังหาฯเด่น เก็งธปท.ไม่ขึ้นดอกเบี้ย 
ตลาดหุ้นเช้าวันนี้  ดัชนีปรับตัวขึ้นกว่า 5 จุด  เคลื่อนไหวแถว 926 จุดตามแรงซื้อกลับหุ้นขนาดใหญ่ และนักลงทุนไล่ช้อนหุ้นอสังหาริมทรัพย์ โดยคาดการณ์ว่า ธนาคารแห่งประเทศไทย(ธปท.)จะไม่มีการปรับขึ้นอัตราดอกเบี้ยนโยบายภายในปีนี้ จากที่มีกำหนดการประชุมคณะกรรมการนโยบายการเงิน(กนง)อีก 2 ครั้ง  เพื่อใช้มาตรการไม่ขึ้นดอกเบี้ยมาชะลอการแข็งค่าของเงินบาท 
หุ้นบริษัทแลนด์ แอนด์ เฮ้าส์(LH) ปรับตัวขึ้นแรงโดดเด่น  เป็นหุ้นที่มีมูลค่าการซื้อขายสูงสุดของวันและราคาปรับตัวขึ้นแรง 7.63%หรือเท่ากับ 0.50 บาท บริเวณ 7.05 บาท ส่วนบริษัทพฤกษา เรียลเอสเตท(PS)  เพิ่มขึ้น3.40%คิดเป็น 0.80บาท ซื้อขายบริเวณ  24.30 บาท 
สำหรับหุ้นบริษัทปตท.(PTT)เพิ่มขึ้น3 บาทซื้อขาย284 บาท  แต่บริษัทปูนซิเมนต์ไทย(SCC)ยังคงอ่อนตัวลง2 บาทซื้อขายบริเวณ 311 บาท  มาร์เก็ตติงกล่าวว่า  นักลงทุนหันมาเก็งกำไรหุ้นพัฒนาอสังหาริมทรัพย์ เพราะคาดว่าธุรกิจนี้จะได้รับแรงกดดันจากภาวะดอกเบี้ยขาขึ้น น้อยลง    เพราะธปท.คงจะไม่กล้าปรับขึ้นดอกเบี้ยในตลาดซื้อขายคืนพันธบัตร(อาร์พี)ประเภท1 วันในการประชุมครั้งหน้า หากค่าเงินบาทยังคงแข็งแรงต่อเนื่อง   เนื่องจากการขึ้นดอกเบี้ยจะเพิ่มแรงจูงใจให้เงินทุนต่างปรเะทศไหลเข้ามาหาผลตอบแทนที่สูงกว่าในประเทศไทยมากขึ้น  กระตุ้นให้ค่าเงินบาทแข็งเร็วยิ่งขึ้น  อย่างไรก็ตาม ผลการดำเนินงานของกลุ่มพัฒนาอสังหาริมทรัพย์ได้ผ่านจุดสูงสุดไปแล้วในไตรมาส 1 ปีนี้  หลังจากลูกค้าเร่งโอนอสังหาริมทรัพย์ เพื่อต้องการรับสิทธิประโยชน์ทางภาษี   แต่การที่คค่าเงินบาทแข็งมาก  ทำให้ต้นทุนการดำเนินงานของธุรกิจนี้ลดลง  เนื่องจากเหล็กที่นำเข้ามาจากต่างปรเะทศถูกลง  และถ้าธปท.ไม่ขึ้นอัตราดอกเบี้ยนโยบายจนทำให้ธนาคารพาณิชย์ต้องปรับขึ้นดอกเบี้ยเงินกู้ตาม   น่าจะเพิ่มกำลังซื้อที่อยู่อสํยของประชาชน บริษัทหลักทรัพย์กสิกรไทย ระบุในบทวิเคราะห์ว่า ตลาดเริ่มมองว่ามีความเป็นไปได้ที่ ธปท.อาจไม่ขึ้นอัตราดอกเบี้ยในการประชุมครั้งหน้า เนื่องจากค่าเงินบาทที่แข็งค่าขึ้น หรือหากจะมีการขึ้นอีกครั้งหนึ่งในการประชุมครั้งหน้า ธปท. อาจส่งสัญญาณการหยุดขึ้นดอกเบี้ยเร็วกว่าคาด ขณะที่การแข็งค่าขึ้นของค่าเงินบาท จะทำให้ต้นทุนในการก่อสร้างลดลง